title: Decizia Consiliului din 2 septembrie 2014 de adoptare a poziției Consiliului privind proiectul de buget general al Uniunii Europene pentru exercițiul financiar 2015

text:
               3.9.2014

               RO

               Jurnalul Oficial al Uniunii Europene

               C 295/1

         DECIZIA CONSILIULUI
   din 2 septembrie 2014
   de adoptare a poziției Consiliului privind proiectul de buget general al Uniunii Europene pentru exercițiul financiar 2015
   (2014/C 295/01)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314 alineatul (3), coroborat cu Tratatul de instituire a Comunității Europene a Energiei Atomice, în special articolul 106a,
   întrucât:

               (1)

               La 25 iunie 2014, Comisia a transmis o propunere cuprinzând proiectul de buget general al Uniunii Europene pentru exercițiul financiar 2015 (1).

               (2)

               Consiliul a examinat propunerea Comisiei în vederea definirii unei poziții consecvente, pe partea de venituri, cu Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene (2), iar pe partea de cheltuieli, cu Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014‐2020 (3),

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget general al Uniunii Europene pentru exercițiul financiar 2015 a fost adoptată de Consiliu la 2 septembrie 2014.
   Textul integral poate fi accesat pentru consultare sau descărcare pe site-ul internet al Consiliului: http://www.consilium.europa.eu/

      Adoptată la Bruxelles, 2 septembrie 2014.

            Pentru Consiliu

            Președintele

         S. GOZI

      (1)  COM(2014) 300 final.

      (2)  JO L 163, 23.6.2007, p. 17.

      (3)  JO L 347, 20.12.2013, p. 884.


title: Decizia Comisiei din 5 noiembrie 2003 de instituire a Comitetului European pentru asigurări și pensii ocupaționaleText cu relevanță pentru SEE.

text:
               06/Volumul 7

               RO

               Jurnalul Ofícial al Uniunii Europene

               55

         32004D0009

               L 003/34

               JURNALUL OFÍCIAL AL UNIUNII EUROPENE

         DECIZIA COMISIEI
   din 5 noiembrie 2003
   de instituire a Comitetului European pentru asigurări și pensii ocupaționale
   (Text cu relevanță pentru SEE)
   (2004/9/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În iunie 2001, Comisia a adoptat Deciziile 2001/527/CE (1) și 2001/528/CE (2) de instituire a Comitetului autorităților europene de reglementare a piețelor valorilor mobiliare și, respectiv, de instituire a Comitetului european pentru valori mobiliare.

               (2)

               În rezoluțiile sale din 5 februarie și din 21 noiembrie 2002, Parlamentul European a aprobat cadrul de reglementare pe patru niveluri recomandat în raportul final al Comitetului înțelepților privind reglementarea piețelor europene de valori mobiliare și a solicitat extinderea anumitor componente ale acestei abordări la sectorul bancar și, respectiv, al asigurărilor, sub rezerva unui angajament ferm al Consiliului privind garantarea unui echilibrul instituțional adecvat.

               (3)

               La 3 decembrie 2002, Consiliul a invitat Comisia să pună în aplicare aceste aranjamente în sectorul bancar, al asigurărilor și al pensiilor ocupaționale și să instituie cât mai curând posibil noi comitete consultative în aceste sectoare.

               (4)

               Prin Directiva 91/675/CEE a Consiliului din 19 decembrie 1991 de instituire a unui Comitet pentru asigurări (3) s-a creat un comitet însărcinat cu consilierea Comisiei în elaborarea legislației în sectorul asigurărilor.

               (5)

               Comisia a propus o directivă de modificare, în special, a Directivei 91/675/CEE, a primei directive 73/239/CEE a Consiliului din 24 iulie 1973 de coordonare a actelor cu putere de lege și a actelor administrative privind inițierea și exercitarea activității de asigurare generală directă (4), cu modificările ulterioare, a Directivei 2002/83/CE a Parlamentului European și a Consiliului din 5 noiembrie 2002 privind asigurarea directă de viață (5) și a Directivei 2002/87/CE a Parlamentului European și a Consiliului din 16 decembrie 2002 privind supravegherea suplimentară a instituțiilor de credit, a întreprinderilor de asigurare și a societăților de investiții care aparțin unui conglomerat financiar și de modificare a Directivelor 73/239/CEE, 79/267/CEE, 92/49/CEE, 92/96/CEE, 93/6/CEE și 93/22/CEE ale Consiliului și a Directivelor 98/78/CE și 2000/12/CE ale Parlamentului European și ale Consiliului (6), pentru a pune capăt funcțiilor consultative ale Comitetului pentru asigurări.

               (6)

               Aceste modificări impun crearea în mod corespunzător și simultan a unui nou comitet consultativ care va oferi consiliere Comisiei în elaborarea legislației comunitare în domeniul asigurărilor și al pensiilor ocupaționale, care va fi denumit „Comitetul european pentru asigurări și pensii ocupaționale”.

               (7)

               În acest scop, prezenta decizie intră în vigoare în același timp cu directiva care pune capăt funcțiilor pur consultative ale Comitetului pentru asigurări.

               (8)

               Comitetul european pentru asigurări și pensii ocupaționale trebuie să aibă competențele necesare pentru a analiza orice aspect legat de aplicarea dispozițiilor comunitare în sectorul asigurărilor și al pensiilor ocupaționale și va trebui, în special, să ofere consiliere Comisiei cu privire la propunerile de noi acte legislative în aceste sectoare pe care Comisia intenționează să le prezinte Parlamentului European și Consiliului. Cu toate acestea, în sectorul pensiilor ocupaționale, Comitetul nu trebuie să abordeze aspectele legate de dreptul muncii și de dreptul social, cum ar fi organizarea regimurilor profesionale, în special afilierea obligatorie și contractele colective,

         DECIDE:
   Articolul 1
   Se instituie un comitet consultativ privind asigurările și pensiile ocupaționale din cadrul Comunității, denumit „Comitetul european pentru asigurări și pensii ocupaționale”, denumit în continuare „comitetul”.
   Articolul 2
   (1)   Comitetul oferă consiliere Comisiei, la cererea acesteia, cu privire la problemele legate de politicile din domeniul asigurării, reasigurării și pensiilor ocupaționale, precum și cu privire la propunerile Comisiei în acest domeniu. Comitetul analizează orice aspect legat de aplicarea dispozițiilor comunitare în sectorul asigurării, reasigurării și pensiilor ocupaționale, în special directivele privind asigurarea, reasigurarea și pensiile ocupaționale.
   (2)   Comitetul nu se ocupă de problemele specifice care privesc anumite întreprinderi de asigurare sau de reasigurare sau anumite instituții profesionale.
   (3)   Comitetul nu se ocupă de aspecte privind dreptul muncii sau dreptul social, cum ar fi organizarea regimurilor profesionale, în special afilierea obligatorie și contractele colective.
   Articolul 3
   (1)   Comitetul este format din înalți reprezentanți ai statelor membre. Comitetul este prezidat de un reprezentant al Comisiei.
   (2)   Președintele Comitetului european al inspectorilor de asigurări și pensii ocupaționale, instituit prin Decizia 2004/6/CE (7) a Comisiei, participă la reuniunile comitetului în calitate de observator.
   (3)   Comitetul poate convoca experți și observatori la reuniunile sale.
   (4).   Secretariatul comitetului este asigurat de Comisie.
   (5)   Comitetul își adoptă regulamentul de procedură.
   Articolul 4
   Comitetul își adoptă regulamentul de procedură. Comitetul se reunește la intervale periodice și de fiecare dată când este necesar. Comisia poate convoca o reuniune de urgență a comitetului, în cazul în care consideră că situația o impune.
   Articolul 5
   Prezenta decizie intră în vigoare în același timp cu directiva care pune capăt funcțiilor pur consultative ale Comitetului pentru asigurări.

      Adoptată la Bruxelles, 5 noiembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 191, 13.7.2001, p. 43.

      (2)  JO L 191, 13.7.2001, p. 45.

      (3)  JO L 374, 31.12.1991, p. 32.

      (4)  JO L 228, 16.8.1973, p. 3.

      (5)  JO L 345, 19.12.2002, p. 1.

      (6)  JO L 35, 11.2.2003, p. 1.

      (7)  JO L 3, 7.1.2004, p. 30.


title: Decizia Consiliului din 19 februarie 2004 privind încheierea, în numele Comunității Europene, a Protocolului la Convenția din 1979 privind poluarea atmosferică transfrontalieră pe distanțe lungi, referitor la poluanții organici persistenți

text:
Anunţ juridic important

|

32004D0259

Jurnalul Oficial L 081 , 19/03/2004 p. 0035 - 0036 ediţie specială în limba cehă capitol 11 volum 50 p. 144  - 145 ediţie specială în limba estonă capitol 11 volum 50 p. 144  - 145 ediţie specială în limba maghiară capitol 11 volum 50 p. 144  - 145 ediţie specială în limba lituaniană capitol 11 volum 50 p. 144  - 145 LV.ES capitol 11 volum 50 p. 144  - 145 MT.ES capitol 11 volum 50 p. 144  - 145 PL.ES capitol 11 volum 50 p. 144  - 145 SK.ES capitol 11 volum 50 p. 144  - 145 ediţie specială în limba slovenă capitol 11 volum 50 p. 144  - 145

		20040219Decizia Consiliuluidin 19 februarie 2004privind încheierea, în numele Comunității Europene, a Protocolului la Convenția din 1979 privind poluarea atmosferică transfrontalieră pe distanțe lungi, referitor la poluanții organici persistenți(2004/259/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1) coroborat cu articolul 300 alineatul (2) primul paragraf prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social European [2],după consultarea Comitetului Regiunilor,întrucât:(1) Promovarea pe plan internațional a măsurilor destinate să soluționeze problemele regionale sau mondiale de mediu este unul dintre obiectivele politicii Comunității în domeniul mediului, în conformitate cu articolul 174 din tratat.(2) La 24 iunie 1998, la Århus, Comunitatea a semnat Protocolul la Convenția din 1979 privind poluarea atmosferică transfrontalieră pe distanțe lungi referitor la poluanții organici persistenți (denumit în continuare "protocolul").(3) Protocolul are ca obiect combaterea, reducerea sau eliminarea deversărilor, a emisiilor și a pierderilor de poluanți organici persistenți care au efecte nocive considerabile asupra sănătății umane și a mediului datorită transportului lor transfrontalier pe distanțe lungi.(4) Protocolul prevede, în principiu, eliminarea sau reducerea producției și a utilizării a 13 substanțe considerate poluanți organici persistenți. În afară de aceasta, părțile trebuie să ia măsuri eficiente de reducere sau stabilizare a emisiilor anuale totale de anumite substanțe.(5) Protocolul este deschis spre ratificare, acceptare, aprobare sau aderare de către statele și organizațiile de integrare economică regională care sunt părți la convenție.(6) Dat fiind că majoritatea dispozițiilor protocolului privesc protecția mediului și a sănătății umane, este necesar ca articolul 175 alineatul (1) coroborat cu articolul 300 să fie ales ca temei juridic.(7) Protocolul contribuie la realizarea obiectivelor politicii comunitare în domeniul mediului. Prin urmare, este oportun ca protocolul să fie aprobat cât mai repede posibil de Comunitate.(8) Comunitatea adoptă deja instrumente juridice în domeniile reglementate de protocol, inclusiv Directiva 79/117/CEE a Consiliului din 21 decembrie 1978 privind interzicerea introducerii pe piață și folosirii produselor fitofarmaceutice care conțin anumite substanțe active [3] și Directiva 96/59/CE a Consiliului din 16 septembrie 1996 privind eliminarea bifenililor policlorurați și a terfenililor policlorurați (PCB/PCT) [4],DECIDE:Articolul 1Protocolul la Convenția din 1979 privind poluarea atmosferică transfrontalieră pe distanțe lungi, referitor la poluanții organici persistenți, se aprobă în numele Comunității.Textul protocolului este atașat la prezenta decizie.Articolul 2Președintele Consiliului este autorizat să numească persoana împuternicită sau persoanele împuternicite să depună instrumentul de aprobare la Secretarul General al Organizației Națiunilor Unite, în conformitate cu articolul 16 din protocol.Adoptată la Bruxelles, 19 februarie 2004.Pentru ConsiliuPreședinteleM. McDowell[1] Aviz emis la 20 noiembrie 2003 (nepublicat încă în Jurnalul Oficial).[2] Aviz emis la 29 octombrie 2003 (nepublicat încă în Jurnalul Oficial).[3] JO L 33, 8.2.1979, p. 36. Directivă, astfel cum a fost modificată ultima dată prin Regulamentul (CE) nr. 807/2003 (JO L 122, 16.5.2003, p. 36).[4] JO L 243, 24.9.1996, p. 31.--------------------------------------------------


title: Decizia Comisiei din 5 noiembrie 2003 de modificare a Deciziei 2001/527/CE de instituire a Comitetului autorităților europene de reglementare a piețelor valorilor mobiliareText cu relevanță pentru SEE.

text:
               06/Volumul 07

               RO

               Jurnalul Ofícial al Uniunii Europene

               53

         32004D0007

               L 003/32

               JURNALUL OFÍCIAL AL UNIUNII EUROPENE

      DECIZIA COMISIEI

   din 5 noiembrie 2003
   de modificare a Deciziei 2001/527/CE de instituire a Comitetului autorităților europene de reglementare a piețelor valorilor mobiliare
   (Text cu relevanță pentru SEE)
   (2004/7/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În luna iunie 2001, Comisia a adoptat Decizia 2001/527/CE (1) și Decizia 2001/528/CE (2) de instituire a Comitetului autorităților europene de reglementare a piețelor valorilor mobiliare și a Comitetului european pentru valori mobiliare.

               (2)

               În rezoluțiile sale din 5 februarie și din 21 noiembrie 2002, Parlamentul European a aprobat cadrul reglementar pe patru niveluri recomandat în raportul final al Comitetului înțelepților în domeniul reglementării pieței europene a valorilor mobiliare și a solicitat ca anumite aspecte ale acestei abordări să fie extinse la sectorul bancar și al asigurărilor, sub rezerva unui angajament clar al Consiliului de garantare a unui echilibru instituțional adecvat.

               (3)

               Directiva 85/611/CEE a Consiliului din 20 decembrie 1985 de coordonare a actelor cu putere de lege și a actelor administrative privind anumite organisme de plasament colectiv în valori mobiliare (OPCVM) (3), modificată ultima dată de Directiva 2001/108/CE a Parlamentului European și a Consiliului (4), a instituit un Comitet de contact OPCVM având misiunea de a facilita o aplicare armonioasă a directivei menționate anterior, prin consultări periodice cu privire la problemele practice pe care le presupune aplicarea acesteia și în legătură cu care ar fi utile schimburi de puncte de vedere, de a facilita consultarea dintre statele membre și de a consilia Comisia, după caz, în legătură cu completările și modificările la directiva menționată.

               (4)

               La 3 decembrie 2002, Consiliul a solicitat Comisiei să ia măsuri pentru transferarea misiunii și a competențelor către structurile deja stabilite în domeniul valorilor mobiliare.

               (5)

               Comisia a propus o directivă de modificare, în special a Directivei 85/611/CEE și care prevede abrogarea misiunii încredințate Comitetului de contact OPCVM prin articolul 53 din directiva menționată anterior, precum și transferul misiunii încredințate prin articolul 53a din aceeași directivă către Comitetul european pentru valori mobiliare instituit prin Decizia 2001/528/CE.

               (6)

               Aceste modificări presupun o modificare echivalentă și simultană a competențelor Comitetul autorităților europene de reglementare a piețelor valorilor mobiliare, prevăzute la articolul 2 din Decizia 2001/527/CE,

         DECIDE:
   Articolul 1
   Decizia 2001/527/CE se modifică după cum urmează:

               1.

               Articolul 2 se înlocuiește cu următoarele:
               „Articolul 2
               Misiunea comitetului este de a consilia Comisia, fie la solicitarea acesteia în termenul pe care aceasta îl stabilește în funcție de urgența subiectului discutat, fie din proprie inițiativă, în special în legătură cu proiectele de măsuri de punere în aplicare care trebuie elaborate în domeniul valorilor mobiliare, inclusiv cele privind organismele de plasament colectiv în valori mobiliare (OPCVM).”

               2.

               La articolul 3 primul paragraf, prima teză se înlocuiește cu următoarele:
               „Comitetul este format din înalții reprezentanți ai autorităților publice ale statelor membre competente în domeniul valorilor mobiliare, inclusiv OPCVM-urile.”

         Articolul 2
   Prezenta decizie intră în vigoare în aceeași zi cu directiva de modificare a misiunii Comitetului de contact OPCVM pentru a fi transferată Comitetului european pentru valori mobiliare.

      Adoptată la Bruxelles, 5 noiembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 191, 13.7.2001, p. 43.

      (2)  JO L 191, 13.7.2001, p. 45.

      (3)  JO L 375, 31.12.1985, p. 3.

      (4)  JO L 41, 13.2.2002, p. 35.


title: Decizia Comisiei din 6 iunie 2001 de instituire a Comitetului European pentru valori mobiliare [notificată cu numărul C(2001) 1493] (Text cu relevanță pentru SEE)

text:
               06/Volumul 04

               RO

               Jurnalul Ofícial al Uniunii Europene

               111

         32001D0528

               L 191/45

               JURNALUL OFÍCIAL AL UNIUNII EUROPENE

      DECIZIA COMISIEI

   din 6 iunie 2001
   de instituire a Comitetului European pentru valori mobiliare
   [notificată cu numărul C(2001) 1493]
   (Text cu relevanță pentru SEE)
   (2001/528/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Libertatea de a presta servicii și libera circulație a capitalului constituie obiective prioritare ale Comunității, prevăzute la articolele 49 și 56 din Tratatul CE.

               (2)

               Realizarea unei piețe interne reale unice a serviciilor financiare în conformitate cu principiul unei economii de piață deschise cu o concurență liberă este vitală pentru a dinamiza creșterea economică și crearea locurilor de muncă în cadrul Comunității.

               (3)

               Planul de acțiune al Comisiei pentru serviciile financiare (1) identifică o serie de acțiuni care sunt necesare pentru a realiza piața unică a serviciilor financiare și subliniază necesitatea de a institui un comitet pentru valorile mobiliare pentru a contribui la elaborarea legislației Comunității în domeniul valorilor mobiliare.

               (4)

               La întrunirea sa de la Lisabona din martie 2000, Consiliul European a solicitat punerea în aplicare a planului de acțiune până în 2005.

               (5)

               La 17 iulie 2000, Consiliul a constituit Comitetul de experți în domeniul reglementării piețelor europene ale valorilor mobiliare.

               (6)

               În raportul său final, Comitetul de experți a solicitat constituirea a două comitete consultative, respectiv Comitetul european pentru valori mobiliare, format din reprezentanți la nivel înalt ai statelor membre, și Comitetul autorităților europene de reglementare a piețelor valorilor mobiliare, cuprinzând înalți reprezentanți din cadrul autorităților naționale publice competente în domeniul valorilor mobiliare pentru a acorda consultanță Comisiei, inter alia.

               (7)

               În rezoluția sa privind reglementarea mai eficientă a piețelor valorilor mobiliare în Uniunea Europeană, Consiliul European de la Stockholm a salutat intenția Comisiei de a constitui fără întârziere un comitet pentru valorile mobiliare format din reprezentanți la nivel înalt din statele membre, prezidat de către Comisie.

               (8)

               Raportul final al Comitetului de experți a subliniat necesitatea de a adopta măsuri de aplicare a directivelor sau regulamentelor pentru a lua în considerare noile dezvoltări de pe piețele financiare.

               (9)

               Comitetul european pentru valori mobiliare ar trebui să funcționeze ca un organism de reflecție, dezbatere și consiliere pentru Comisie în domeniul valorilor mobiliare.

               (10)

               Comitetul european pentru valori mobiliare ar trebui să își stabilească regulamentul de procedură.

               (11)

               Prin prezenta decizie se constituie Comitetul european pentru valori mobiliare ca un organism cu o capacitate consultativă. Sub rezerva anumitor acte legislative propuse de către Comisie și adoptate de către Parlamentul European și Consiliu, Comitetul pentru valori mobiliare ar trebui de asemenea să funcționeze ca un comitet de reglementare, în conformitate cu Decizia din 1999 privind comitologia, pentru a asista Comisia când aceasta adoptă decizii privind măsurile de aplicare în temeiul articolului 202 din Tratatul CE,

         DECIDE:
   Articolul 1
   Se instituie un comitet pentru valorile mobiliare în cadrul Comunității, denumit „Comitetul european pentru valori mobiliare” (denumit în continuare „comitetul”).
   Articolul 2
   Rolul comitetului este de a consilia Comisia cu privire la probleme politice și la proiectele de propuneri legislative pe care Comisia ar putea să le adopte în domeniul valorilor mobiliare.
   Articolul 3
   Comitetul este format din reprezentanți la nivel înalt ai statelor membre și este prezidat de un reprezentant al Comisiei.
   Președintele Comitetului autorităților europene de reglementare a piețelor valorilor mobiliare, instituit prin Decizia 2001/527/CE a Comisiei (2), participă la întrunirile comitetului în calitate de observator.
   Comitetul poate invita experți și observatori la întrunirile sale.
   Articolul 4
   Comitetul poate institui grupuri de lucru.
   Articolul 5
   Comitetul își stabilește regulamentul de procedură.
   Comisia asigură serviciul de secretariat.
   Articolul 6
   Comitetul își începe activitatea la 7 iunie 2001.

      Adoptată la Bruxelles, 6 iunie 2001.

            Pentru Comisie

         Frederik BOLKESTEIN

            Membru al Comisiei

      (1)  COM(1999) 232 final.

      (2)  JO L 191, 13.7.2001, p. 43.


title: Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)

text:
               8.11.2008

               RO

               Jurnalul Oficial al Uniunii Europene

               L 299/43

      DECIZIA 2008/839/JAI A CONSILIULUI

   din 24 octombrie 2008
   privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 30 alineatul (1) literele (a) și (b), articolul 31 alineatul (1) literele (a) și (b) și articolul 34 alineatul (2) litera (c),
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Sistemul de Informații Schengen (SIS), înființat în temeiul dispozițiilor titlului IV din Convenția din 19 iunie 1990 de punere în aplicare a Acordului Schengen din 14 iunie 1985 dintre guvernele statelor Uniunii Economice Benelux, Republicii Federale Germania și Republicii Franceze privind eliminarea treptată a controalelor la frontierele comune (2) („Convenția Schengen”), și dezvoltarea ulterioară a acestuia, sistemul SIS 1+, reprezintă instrumente esențiale pentru aplicarea dispozițiilor acquis-ului Schengen, astfel cum este integrat în cadrul Uniunii Europene.

               (2)

               Misiunea de a dezvolta Sistemul de Informații Schengen din a doua generație (SIS II) a fost încredințată Comisiei în temeiul Regulamentului (CE) nr. 2424/2001 al Consiliului (3) și al Deciziei 2001/886/JAI a Consiliului (4). Respectivele instrumente expiră la 31 decembrie 2008. Prezenta decizie ar trebui, prin urmare, să le completeze până la o dată stabilită de Consiliu în conformitate cu Decizia 2007/533/JAI a Consiliului din 12 iunie 2007 privind instituirea, funcționarea și utilizarea Sistemului de Informații Schengen din a doua generație (SIS II) (5).

               (3)

               SIS II a fost instituit în temeiul Regulamentului (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II) (6) și al Deciziei 2007/533/JAI a Consiliului. Prezenta decizie nu ar trebui să aducă atingere dispozițiilor respectivelor acte.

               (4)

               Anumite teste ale SIS II sunt prevăzute în Regulamentul (CE) nr. 189/2008 al Consiliului (7) și în Decizia 2008/173/CE a Consiliului (8).

               (5)

               Dezvoltarea SIS II ar trebui continuată și finalizată în conformitate cu calendarul global al SIS II aprobat de Consiliu la 6 iunie 2008.

               (6)

               Ar trebui efectuată o testare completă a SIS II printr-o colaborare deplină între statele membre și Comisie, în conformitate cu dispozițiile prezentei decizii. Cât mai curând posibil după încheierea testării sistemului, testul ar trebui validat în conformitate cu Regulamentul (CE) nr. 1987/2006 și cu Decizia 2007/533/JAI.

               (7)

               Statele membre ar trebui să efectueze un test privind schimbul de informații suplimentare.

               (8)

               În ceea ce privește SIS 1+, Convenția Schengen prevede o funcție de suport tehnic (C.SIS). În ceea ce privește SIS II, Regulamentul (CE) nr. 1987/2006 și Decizia 2007/533/JAI prevăd un SIS II central compus dintr-o funcție de suport tehnic și o interfață națională uniformă (NI-SIS). Funcția de suport tehnic a SIS II central ar trebui situată la Strasbourg (Franța), și cea de rezervă la St. Johann im Pongau (Austria).

               (9)

               În vederea unei mai bune gestionări a potențialelor dificultăți generate de migrarea de la SIS 1+ la SIS II, ar trebui instituită și testată o structură de migrare provizorie pentru Sistemul de Informații Schengen. Această structură de migrare provizorie nu ar trebui să afecteze disponibilitatea operațională a SIS 1+. Comisia ar trebui să pună la dispoziție un sistem de conversie.

               (10)

               Statul membru care emite un semnal de alarmă ar trebui să aibă responsabilitatea de a se asigura că datele introduse în Sistemul de Informații Schengen sunt exacte, actualizate și legale.

               (11)

               Comisia ar trebui să răspundă în continuare de SIS II central și de infrastructura de comunicații a acestuia. Această responsabilitate include întreținerea și continuarea dezvoltării SIS II și a infrastructurii de comunicații a acestuia, inclusiv corectarea erorilor în orice moment. Comisia ar trebui să coordoneze și să sprijine activitățile comune. Comisia ar trebui să ofere, în special, sprijinul tehnic și operațional necesar statelor membre la nivelul SIS II central, inclusiv punerea la dispoziție a unui birou de asistență („helpdesk”).

               (12)

               Statele membre sunt responsabile și ar trebui să răspundă în continuare de dezvoltarea și întreținerea sistemelor lor naționale (N.SIS II).

               (13)

               Franța ar trebui să răspundă în continuare de funcția de suport tehnic a SIS 1+, astfel cum se prevede în mod expres în Convenția Schengen.

               (14)

               Reprezentanții statelor membre participante la SIS 1+ ar trebui să-și coordoneze acțiunile în cadrul Consiliului. Este necesară stabilirea unui cadru pentru respectiva acțiune de coordonare.

               (15)

               Comisia ar trebui împuternicită să delege unor părți terțe, inclusiv unor organisme naționale din sectorul public, sarcini care îi revin în temeiul prezentei decizii și sarcini privind executarea bugetului, în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (9).
               Orice astfel de delegare ar trebui să respecte normele privind protecția datelor și securitatea datelor și să ia în considerare rolul autorităților competente în domeniul protecției datelor, în ceea ce privește SIS, în special dispozițiile din Convenția Schengen și din prezenta decizie.

               (16)

               Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (10) se aplică în cazul prelucrării datelor cu caracter personal de către Comisie.

               (17)

               Autoritatea Europeană pentru Protecția Datelor, desemnată în temeiul Deciziei 2004/55/CE a Parlamentului European și a Consiliului din 22 decembrie 2003 de desemnare a autorității independente de control prevăzute la articolul 286 din Tratatul CE (11), are competența de a monitoriza activitățile instituțiilor și organismelor comunitare în legătură cu prelucrarea datelor cu caracter personal. Convenția Schengen conține dispoziții specifice privind protecția și securitatea datelor cu caracter personal.

               (18)

               Deoarece obiectivele privind instituirea structurii de migrare provizorii și migrarea datelor de la SIS 1+ la SIS II nu pot fi realizate într-o măsură suficientă de statele membre și, prin urmare, având în vedere amploarea și efectele acțiunii, pot fi realizate mai bine la nivelul Uniunii, se consideră că adoptarea prezentei măsuri este în conformitate cu principiul subsidiarității, astfel cum este prevăzut la articolul 5 din Tratatul de instituire a Comunității Europene și menționat în articolul 2 din Tratatul privind Uniunea Europeană. În conformitate cu principiul proporționalității, prezenta decizie nu depășește ceea ce este necesar pentru atingerea acestor obiective.

               (19)

               Prezenta decizie respectă drepturile fundamentale și principiile consacrate, în special, de către Carta Drepturilor Fundamentale a Uniunii Europene.

               (20)

               Convenția Schengen ar trebui modificată pentru a permite integrarea SIS 1+ în structura de migrare provizorie.

               (21)

               Regatul Unit participă la prezenta decizie, în conformitate cu articolul 5 din Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și cu articolul 8 alineatul (2) din Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (12).

               (22)

               Irlanda participă la prezenta decizie, în conformitate cu articolul 5 din Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și cu articolul 6 alineatul (2) din Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (13).

               (23)

               Prezenta decizie nu aduce atingere modalităților de participare parțială a Regatului Unit și a Irlandei la acquis-ul Schengen, astfel cum sunt definite în Decizia 2000/365/CE a Consiliului și, respectiv, în Decizia 2002/192/CE a Consiliului.

               (24)

               În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat de Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (14), care se încadrează în domeniul prevăzut la articolul 1 punctul G din Decizia 1999/437/CE a Consiliului (15) privind anumite norme de aplicare a respectivului acord.

               (25)

               În ceea ce privește Elveția, prezenta decizie constituie o dezvoltare a dispozițiilor acquis-ului Schengen în sensul Acordului încheiat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen (16), care se încadrează în domeniul prevăzut la articolul 1 punctul G din Decizia 1999/437/CE coroborat cu articolul 3 din Decizia 2008/149/CE a Consiliului (17) privind încheierea acordului în numele Uniunii Europene.

               (26)

               În ceea ce privește Liechtenstein, prezenta decizie constituie o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, care se încadrează în domeniul prevăzut la articolul 1 punctul G din Decizia 1999/437/CE coroborat cu articolul 3 din Decizia 2008/262/CE a Consiliului (18) privind semnarea, în numele Uniunii Europene, și aplicarea provizorie a anumitor dispoziții ale protocolului respectiv,

         ADOPTĂ PREZENTA DECIZIE:
   Articolul 1
   Obiectivul general
   (1)   Sistemul de Informații Schengen (SIS 1+), instituit în temeiul dispozițiilor titlului IV din Convenția Schengen, este înlocuit cu un nou sistem, Sistemul de Informații Schengen II (SIS II), instituirea, funcționarea și utilizarea acestuia fiind reglementate prin Decizia 2007/533/JAI.
   (2)   În conformitate cu procedurile și împărțirea sarcinilor stabilite în prezenta decizie, SIS II este dezvoltat de Comisie și de statele membre ca un sistem unic integrat și este pregătit pentru a deveni operațional.
   Articolul 2
   Definiții
   În sensul prezentei decizii, se aplică următoarele definiții:

               (a)

               „SIS II central” înseamnă funcția de suport tehnic a SIS II care conține o bază de date –„baza de date SIS II” – și o interfață națională uniformă (NI-SIS);

               (b)

               „C.SIS” înseamnă funcția de suport tehnic a SIS 1+, care conține o bază de date de referință pentru SIS 1+ și interfața națională uniformă (N.COM);

               (c)

               „N.SIS” înseamnă sistemul național al SIS 1+, constituit din sistemele de date naționale care comunică cu C.SIS;

               (d)

               „N.SIS II” înseamnă sistemul național al SIS II, constituit din sistemele de date naționale care comunică cu SIS II central;

               (e)

               „sistem de conversie” înseamnă un instrument tehnic care permite o comunicare constantă și fiabilă între C.SIS și SIS II central, asigurând funcțiile prevăzute la articolul 10 alineatul (3);

               (f)

               „testare completă” înseamnă testul menționat la articolul 71 alineatul (3) litera (c) din Decizia 2007/533/JAI;

               (g)

               „testarea informațiilor suplimentare” înseamnă testele de funcționare între Birourile SIRENE.

         Articolul 3
   Obiectul și domeniul de aplicare
   Prezenta decizie stabilește atribuțiile și responsabilitățile Comisiei și ale celorlalte state membre participante la SIS 1+ cu privire la următoarele sarcini:

               (a)

               întreținerea și continuarea dezvoltării SIS II;

               (b)

               o testare completă a SIS II;

               (c)

               o testare a informațiilor suplimentare;

               (d)

               continuarea dezvoltării și a testării unui sistem de conversie;

               (e)

               instituirea și testarea unei structuri de migrare provizorii;

               (f)

               migrarea de la SIS 1+ la SIS II.

         Articolul 4
   Componentele tehnice ale structurii de migrare
   În vederea asigurării migrării de la SIS 1+ la SIS II, următoarele componente sunt necesare:

               (a)

               C.SIS și conectarea la sistemul de conversie;

               (b)

               infrastructura de comunicații pentru SIS 1+, care permite comunicarea dintre C.SIS și N.SIS;

               (c)

               N.SIS;

               (d)

               SIS II central, NI-SIS și infrastructura de comunicații pentru SIS II, care îi permite SIS II central să comunice cu N.SIS II și sistemul de conversie;

               (e)

               N.SIS II;

               (f)

               sistemul de conversie.

         Articolul 5
   Principalele responsabilități în privința dezvoltării SIS II
   (1)   Comisia continuă să dezvolte SIS II central, infrastructura de comunicații și sistemul de conversie.
   (2)   Franța asigură punerea la dispoziție și operarea C.SIS în conformitate cu dispozițiile Convenției Schengen.
   (3)   Statele membre continuă să dezvolte N.SIS II.
   (4)   Statele membre participante la SIS 1+ întrețin N.SIS în conformitate cu dispozițiile Convenției Schengen.
   (5)   Statele membre participante la SIS 1+ asigură disponibilitatea și operarea infrastructurii de comunicații pentru SIS 1+.
   (6)   Comisia coordonează activitățile și oferă sprijinul necesar pentru punerea în aplicare a sarcinilor și a responsabilităților menționate la alineatele (1)-(3).
   Articolul 6
   Continuarea dezvoltării
   Măsurile necesare pentru continuarea dezvoltării SIS II, astfel cum sunt menționate la articolul 5 alineatul (1), în special măsurile necesare pentru rectificarea erorilor, sunt adoptate în conformitate cu procedura prevăzută la articolul 17 alineatul (2).
   Măsurile necesare pentru continuarea dezvoltării SIS II, astfel cum sunt menționate la articolul 5 alineatul (3), în măsura în care privesc interfața națională uniformă care asigură compatibilitatea N.SIS II cu SIS II central, sunt adoptate în conformitate cu procedura prevăzută la articolul 17 alineatul (2).
   Articolul 7
   Principalele activități
   (1)   Comisia, împreună cu statele membre care participă la SIS 1+, efectuează o testare completă.
   (2)   Se instituie o structură SIS de migrare provizorie, iar Comisia, împreună cu celelalte state membre participante la SIS 1+, efectuează o testare a respectivei structuri.
   (3)   Comisia și statele membre participante la SIS 1+ asigură migrarea de la SIS 1+ la SIS II.
   (4)   Statele membre care participă la SIS 1+ testează schimbul de informații suplimentare.
   (5)   Comisia oferă sprijinul necesar la nivelul SIS II central în ceea ce privește activitățile menționate la alineatele (1)-(4).
   (6)   Activitățile menționate la alineatele (1)-(3) sunt coordonate de către Comisie și de către statele membre participante la SIS 1+, acționând în cadrul Consiliului.
   Articolul 8
   Testarea completă
   (1)   Testarea completă nu va începe decât după ce Comisia declară că rata succesului testelor menționate la articolul 1 din Decizia 2008/173/JAI este suficient de ridicată pentru începerea unei astfel de testări.
   (2)   Se efectuează o testare completă, al cărei obiectiv este să confirme, în special, finalizarea de către Comisie și statele membre participante la SIS 1+ a măsurilor de ordin tehnic necesare pentru prelucrarea datelor din SIS II și demonstrarea faptului că nivelul de performanță al SIS II este cel puțin echivalent cu cel atins de SIS 1+.
   (3)   Testarea completă este efectuată, în ceea ce privește N.SIS II, de către statele membre participante la SIS 1+, și de către Comisie, în ceea ce privește SIS II central.
   (4)   Testarea completă se desfășoară pe baza unui calendar detaliat stabilit de către statele membre participante la SIS 1+, acționând în cadrul Consiliului, în cooperare cu Comisia.
   (5)   Testarea completă se bazează pe specificațiile tehnice definite de către statele membre participante la SIS 1+, acționând în cadrul Consiliului, în cooperare cu Comisia.
   (6)   Comisia și statele membre participante la SIS 1+, acționând în cadrul Consiliului, definesc criteriile pentru a determina dacă măsurile de ordin tehnic necesare pentru prelucrarea datelor din SIS II au fost finalizate și dacă nivelul de performanță al SIS II este cel puțin echivalent cu cel atins de SIS 1+.
   (7)   Rezultatele testării sunt analizate prin aplicarea criteriilor menționate la alineatul (6) de către statele membre participante la SIS 1+, acționând în cadrul Consiliului, și de către Comisie. Rezultatele testării sunt validate în conformitate cu articolul 71 alineatul (3) litera (c) din Decizia 2007/533/JAI.
   (8)   Statele membre care nu participă la SIS 1+ pot participa la testarea completă. Rezultatele obținute de acestea nu afectează validarea de ansamblu a testării.
   Articolul 9
   Testarea informațiilor suplimentare
   (1)   Statele membre care participă la SIS 1+ efectuează testări de funcționare SIRENE.
   (2)   Comisia asigură punerea la dispoziție a SIS II central și a infrastructurii sale de comunicații în cursul efectuării testării informațiilor suplimentare.
   (3)   Testarea informațiilor suplimentare se desfășoară pe baza unui calendar detaliat stabilit de către statele membre participante la SIS 1+, acționând în cadrul Consiliului.
   (4)   Testarea informațiilor suplimentare se bazează pe specificațiile tehnice definite de statele membre participante la SIS 1+, acționând în cadrul Consiliului.
   (5)   Rezultatele testării sunt analizate de către statele membre participante la SIS 1+, acționând în cadrul Consiliului.
   (6)   Statele membre care nu participă la SIS 1+ pot participa la testarea informațiilor suplimentare. Rezultatele obținute de acestea nu afectează validarea de ansamblu a testării.
   Articolul 10
   Structura de migrare provizorie
   (1)   Se instituie o structură SIS de migrare provizorie. Sistemul de conversie conectează SIS II central și C.SIS pentru o perioadă de tranziție. N.SIS sunt conectate la C.SIS, iar N.SIS II la SIS II central.
   (2)   Comisia furnizează un sistem de conversie, SIS II central și infrastructura sa de comunicații în cadrul structurii SIS de migrare provizorie.
   (3)   Sistemul de conversie convertește datele în două direcții între C.SIS și SIS II central și menține C.SIS și SIS II central sincronizate.
   (4)   Comisia testează comunicarea dintre SIS II central și sistemul de conversie.
   (5)   Franța testează comunicarea dintre C.SIS și sistemul de conversie.
   (6)   Comisia și Franța testează comunicarea dintre SIS II central și C.SIS prin intermediul sistemului de conversie.
   (7)   Franța, împreună cu Comisia, conectează C.SIS la SIS II central prin intermediul sistemului de conversie.
   (8)   Comisia, împreună cu Franța și cu celelalte state membre participante la SIS 1+, testează structura SIS de migrare provizorie în ansamblul său în conformitate cu planul de testare furnizat de către Comisie.
   (9)   Franța asigură punerea la dispoziție a datelor în vederea testării, dacă este necesar.
   Articolul 11
   Migrarea de la SIS 1+ la SIS II
   (1)   Pentru migrarea de la C.SIS la SIS II central, Franța asigură punerea la dispoziție a bazei de date SIS 1+ și Comisia introduce baza de date SIS 1+ în SIS II central.
   (2)   Statele membre participante la SIS 1+ migrează de la N.SIS la N.SIS II utilizând structura de migrare provizorie, cu sprijinul Franței și al Comisiei, cel târziu până la 30 septembrie 2009. Dacă este necesar, această dată poate fi modificată în conformitate cu procedura prevăzută la articolul 17 alineatul (2).
   (3)   Migrarea sistemului național de la SIS 1+ la SIS II constă în încărcarea datelor în N.SIS II, în cazul în care respectivul N.SIS II trebuie să conțină un fișier de date, „copia națională”, cuprinzând o copie integrală sau parțială a bazei de date SIS II, urmată de trecerea de la N.SIS la N.SIS II pentru fiecare stat membru. Migrarea se desfășoară pe baza unui calendar detaliat pus la dispoziție de către Comisie și statele membre participante la SIS 1+, acționând în cadrul Consiliului.
   (4)   Comisia oferă asistență în ceea ce privește coordonarea și sprijinirea activităților comune în cursul migrării.
   (5)   Trecerea prevăzută în cadrul procesului de migrare se efectuează după validarea menționată la articolul 8 alineatul (7).
   Articolul 12
   Cadrul juridic material
   În cursul migrării, dispozițiile titlului IV din Convenția Schengen continuă să se aplice în privința Sistemului de Informații Schengen.
   Articolul 13
   Cooperarea
   (1)   Statele membre și Comisia cooperează în vederea efectuării tuturor activităților reglementate de prezenta decizie în conformitate cu responsabilitățile ce le revin.
   (2)   Comisia oferă, în special, sprijinul necesar la nivelul SIS II central pentru testarea și migrarea N.SIS II.
   (3)   Statele membre oferă, în special, sprijinul necesar la nivelul N.SIS II pentru testarea infrastructurii de migrare provizorii.
   Articolul 14
   Păstrarea înregistrărilor în SIS II central
   (1)   Fără a aduce atingere dispozițiilor relevante din cadrul titlului IV din Convenția Schengen, Comisia se asigură că toate accesările și toate schimburile de date cu caracter personal din cadrul SIS II central sunt înregistrate în scopul verificării legalității căutării, al monitorizării legalității prelucrării datelor și al asigurării funcționării corespunzătoare a SIS II central și a sistemelor naționale, precum și a integrității și securității datelor.
   (2)   Înregistrările indică, în special, ziua și ora transmiterii datelor, datele utilizate pentru efectuarea căutărilor, coordonatele datelor transmise și denumirea autorității competente care răspunde de prelucrarea datelor.
   (3)   Înregistrările pot fi folosite doar în scopurile menționate la alineatul (1) și se șterg după cel puțin un an și după cel mult trei ani de la creare.
   (4)   Înregistrările pot fi păstrate mai mult timp în cazul în care sunt necesare pentru proceduri de monitorizare care se află deja în curs de desfășurare.
   (5)   Autoritățile competente, responsabile cu verificarea legalității căutărilor, monitorizarea legalității prelucrării datelor, automonitorizarea și asigurarea funcționării corespunzătoare a sistemului SIS II central, precum și cu integritatea și securitatea datelor, au acces, la cerere, la respectivele înregistrări, în limitele competențelor lor, în scopul îndeplinirii sarcinilor ce le revin.
   Articolul 15
   Costuri
   (1)   Costurile aferente migrării, testării complete, testării informațiilor suplimentare, măsurilor de întreținere și dezvoltare la nivelul SIS II central sau cele privind infrastructura de comunicații sunt suportate din bugetul general al Uniunii Europene.
   (2)   Costurile aferente migrării, testării, întreținerii și dezvoltării sistemelor naționale sunt suportate de fiecare stat membru în cauză.
   (3)   Costurile aferente activităților la nivel de SIS 1+, inclusiv cele aferente activităților suplimentare desfășurate de Franța, acționând în numele statelor membre care participă la SIS 1+, sunt suportate în conformitate cu dispozițiile articolului 119 din Convenția Schengen.
   Articolul 16
   Modificarea dispozițiilor Convenției Schengen
   Dispozițiile Convenției Schengen se modifică după cum urmează:

               1.

               Se introduce următorul articol:
               „Articolul 92A
               (1)   De la data intrării în vigoare a Regulamentului (CE) nr. 1104/2008 al Consiliului (19) și a Deciziei 2008/839/JAI a Consiliului (20) și în baza definițiilor de la articolul 2 din respectivul regulament, arhitectura tehnică a Sistemului de Informații Schengen poate fi completată cu:

                           (a)

                           un sistem central suplimentar compus din:

                                       —

                                       funcția de suport tehnic (SIS II central), situată în Franța, și un SIS II central de rezervă, situat în Austria, care conțin baza de date SIS II și o interfață națională uniformă (NI-SIS);

                                       —

                                       o conexiune tehnică între C.SIS și sistemul SIS II central prin intermediul sistemului de conversie permițând conversia și sincronizarea datelor dintre C.SIS și SIS II central;

                           (b)

                           un sistem național (N.SIS II), care constă în sistemele naționale de date, care comunică cu SIS II central;

                           (c)

                           o infrastructură de comunicații între sistemul SIS II central și N.SIS II conectate la NI-SIS.

                     (2)   N.SIS II poate înlocui secțiunea națională la care se face referire la articolul 92 din prezenta convenție, caz în care statele membre nu au nevoie să păstreze un fișier de date național.
               (3)   Baza de date a SIS II central este disponibilă în vederea efectuării de căutări automate pe teritoriul fiecărui stat membru.
               (4)   În cazul în care statele membre își înlocuiesc secțiunile naționale cu N.SIS II, funcțiile obligatorii ale funcției de suport tehnic față de respectivele secțiuni naționale devin, astfel cum se menționează la articolul 92 alineatele (2) și (3), funcții obligatorii față de SIS II central, fără a aduce atingere obligațiilor menționate în Decizia 2008/839/JAI și în articolul 5 alineatul (1) și articolul 10 alineatele (1), (2) și (3) din Regulamentul (CE) nr. 1104/2008.
               (5)   SIS II central furnizează serviciile necesare introducerii și prelucrării datelor SIS, actualizării on-line a copiilor naționale din N.SIS II, sincronizării și corespondenței dintre copiile naționale din N.SIS II și baza de date a SIS II central și asigură operațiunile de inițializare și de restabilire a copiilor naționale din N.SIS II.
               (6)   Franța, care răspunde de funcția de suport tehnic, celelalte state membre și Comisia cooperează pentru a se asigura că o consultare a fișierelor de date ale N.SIS II sau a bazei de date SIS II generează un rezultat echivalent cu cel al unei consultări a fișierelor de date ale secțiunilor naționale menționate la articolul 92 alineatul (2).

               2.

               La articolul 119 primul paragraf, prima teză se înlocuiește cu următorul text:
               „Costurile aferente instalării și operării funcției de suport tehnic menționată la articolul 92 alineatul (3), inclusiv costul liniilor care conectează secțiunile naționale ale Sistemului de Informații Schengen la funcția de suport tehnic, precum și cele aferente activităților desfășurate în legătură cu sarcinile care revin Franței în aplicarea Deciziei 2008/839/JAI a Consiliului și a Regulamentului (CE) nr. 1104/2008 al Consiliului sunt suportate în comun de statele membre.”

               3.

               La articolul 119, paragraful al doilea se înlocuiește cu următorul text:
               „Costurile aferente instalării și operării secțiunilor naționale ale Sistemului de Informații Schengen și cele aferente sarcinilor care revin sistemelor naționale, în temeiul Deciziei 2008/839/JAI a Consiliului și al Regulamentului (CE) nr. 1104/2008 al Consiliului, sunt suportate individual de fiecare stat membru.”

         Articolul 17
   Comitetul
   (1)   Comisia este asistată de comitetul înființat prin articolul 67 alineatul (1) din Decizia 2007/533/JAI.
   (2)   Atunci când se face trimitere la prezentul alineat, se aplică procedura prevăzută la articolul 67 din Decizia 2007/533/JAI.
   Articolul 18
   Raportarea
   Comisia prezintă Parlamentului European și Consiliului, până la sfârșitul fiecărui semestru și, pentru prima dată, până la sfârșitul primului semestru din 2009, un raport cu privire la progresele înregistrate în procesul de dezvoltare a SIS II și de migrare de la SIS 1+ la SIS II.
   Articolul 19
   Intrarea în vigoare și aplicarea
   Prezenta decizie intră în vigoare în a treia zi de la data publicării în Jurnalul Oficial al Uniunii Europene. Aceasta expiră la o dată care urmează să fie stabilită de Consiliu, hotărând în conformitate cu articolul 71 alineatul (2) din Decizia 2007/533/JAI și, în orice caz, nu mai târziu de 30 iunie 2010.

      Adoptată la Luxemburg, 24 octombrie 2008.

            Pentru Consiliu

            Președintele

         M. ALLIOT-MARIE

      (1)  Avizul din 24 septembrie 2008 (nepublicat încă în Jurnalul Oficial).

      (2)  JO L 239, 22.9.2000, p. 19.

      (3)  JO L 328, 13.12.2001, p. 4.

      (4)  JO L 328, 13.12.2001, p. 1.

      (5)  JO L 205, 7.8.2007, p. 63.

      (6)  JO L 381, 28.12.2006, p. 4.

      (7)  JO L 57, 1.3.2008, p. 1.

      (8)  JO L 57, 1.3.2008, p. 14.

      (9)  JO L 248, 16.9.2002, p. 1.

      (10)  JO L 8, 12.1.2001, p. 1.

      (11)  JO L 12, 17.1.2004, p. 47.

      (12)  JO L 131, 1.6.2000, p. 43.

      (13)  JO L 64, 7.3.2002, p. 20.

      (14)  JO L 176, 10.7.1999, p. 36.

      (15)  JO L 176, 10.7.1999, p. 31.

      (16)  JO L 53, 27.2.2008, p. 52.

      (17)  JO L 53, 27.2.2008, p. 50.

      (18)  JO L 83, 26.3.2008, p. 5.

      (19)  JO L 299, 8.11.2008, p. 1.

      (20)  JO L 299, 8.11.2008, p. 43.”


title: Decizia de punere în aplicare a Comisiei din 1 iulie 2011 privind finanțarea pentru anul 2011 a activităților în domeniul veterinar legate de politica de informare a Uniunii Europene, sprijinirea organizațiilor internaționale, notificarea bolilor și informatizarea procedurilor în domeniul veterinar

text:
               2.7.2011

               RO

               Jurnalul Oficial al Uniunii Europene

               C 193/3

         DECIZIA DE PUNERE ÎN APLICARE A COMISIEI
   din 1 iulie 2011
   privind finanțarea pentru anul 2011 a activităților în domeniul veterinar legate de politica de informare a Uniunii Europene, sprijinirea organizațiilor internaționale, notificarea bolilor și informatizarea procedurilor în domeniul veterinar
   2011/C 193/03
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolele 20 și 23, articolul 35 alineatul (2), articolul 36 alineatul (2) și articolul 41,
   întrucât:

               (1)

               În conformitate cu articolul 75 din Regulamentul financiar și cu articolul 90 alineatul (1) din normele de aplicare, angajamentul cheltuielilor din bugetul Uniunii Europene este precedat de o decizie de finanțare care stabilește elementele esențiale ale acțiunii care implică cheltuielile și care este adoptată de către instituție sau de către autoritățile împuternicite de aceasta.

               (2)

               În conformitate cu articolul 110 din Regulamentul financiar, un program de lucru anual trebuie adoptat pentru subvenții.

               (3)

               Este necesar să se stabilească un program de lucru pentru activitățile Uniunii Europene în domeniul veterinar legate de politica de informare, sprijinirea organizațiilor internaționale, notificarea bolilor și informatizarea procedurilor în domeniul veterinar.

               (4)

               Având în vedere că programul de lucru din anexe este un cadru suficient de detaliat în sensul articolului 90 alineatele (2) și (3) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2) (denumit în continuare „norme de aplicare”), prezenta decizie constituie o decizie de finanțare pentru cheltuielile prevăzute în programul de lucru pentru subvenții și achiziții publice.

               (5)

               În temeiul articolului 19 din Decizia 2009/470/CE, Uniunea contribuie financiar la instituirea unei politici de informare în domeniul sănătății animale, bunăstării animalelor și siguranței alimentelor de origine animală, care să includă realizarea unor studii necesare pentru pregătirea și elaborarea legislației în domeniul bunăstării animalelor.

               (6)

               La articolul 19 litera (a) punctul (i) din Decizia 2009/470/CE se prevede că Uniunea furnizează o contribuție financiară pentru a colecta și păstra toate informațiile referitoare la legislația Uniunii în domeniul sănătății animale, al bunăstării animalelor și al siguranței alimentare în ceea ce privește produsele de origine animală.

               (7)

               În ultimii ani au fost desfășurate activități de comunicare pentru a promova aspectele legate de sănătatea animalelor și principiile strategiei în materie de sănătate animală în rândul părților interesate, al organizațiilor și al societății, în ansamblul său. Este adecvată continuarea acestor activități de comunicare în 2011.

               (8)

               În scopul definirii strategiei de comunicare care urmează să fie adoptată începând cu 2012, este adecvat să se efectueze o evaluare cuprinzătoare a promovării de către Comisie a chestiunilor de sănătate animală și a strategiei în materie de sănătate animală din perioada 2008-2010.

               (9)

               În conformitate cu articolul 22 din Decizia 2009/470/CE, Uniunea poate să întreprindă sau să sprijine statele membre sau organizațiile internaționale să întreprindă acțiuni tehnice și științifice necesare pentru dezvoltarea legislației veterinare a Uniunii, precum și pentru dezvoltarea învățământului sau a formării profesionale în domeniul veterinar.

               (10)

               În temeiul articolului 168 alineatul (1) litera (c) din normele de aplicare, pot fi acordate subvenții sau contribuții, fără cerere de propuneri, unor organisme care dețin un monopol de facto. În calitate de organ de standardizare în temeiul acordului OMC/SPS și în calitate de organizație interguvernamentală responsabilă cu îmbunătățirea sănătății și bunăstării animalelor la nivel mondial prin punerea în aplicare a standardelor sale, Organizația Mondială pentru Sănătatea Animalelor (OIE) dispune de facto de un monopol în acest sector, prin urmare nu este necesară o cerere de propuneri pentru ca UE să contribuie la organizarea conferinței mondiale și seminariilor regionale privind sănătatea și bunăstarea animalelor.

               (11)

               Conform articolului 35 alineatul (1) din Decizia 2009/470/CE, introducerea de sisteme de identificare a animalelor și de notificare a bolilor poate beneficia de asistență financiară din partea Uniunii.

               (12)

               Ar trebui acordată o contribuție financiară din partea Uniunii pentru gestionarea și îmbunătățirea sistemului de notificare a bolilor animalelor (ADNS), în temeiul Deciziei 2005/176/CE a Comisiei din 1 martie 2005 de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului (3).

               (13)

               Articolul 36 din Decizia 2009/470/CE prevede contribuția financiară a Uniunii pentru anumite sisteme informatizate utilizate în cadrul comerțului și importului în interiorul Uniunii.

               (14)

               Este necesar să se continue furnizarea de contribuții financiare pentru găzduirea, gestionarea și întreținerea sistemului informatic veterinar integrat TRACES (Sistemul de control al comerțului și de expertiză) introdus prin Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (4).

               (15)

               Articolul 41 din Decizia 2009/470/CE prevede prezentarea unui raport din partea Comisiei către Consiliu și către Parlament cu privire la situația în materie de sănătate animală și la eficacitatea punerii în aplicare a programelor de control și de monitorizare a eradicării bolilor animalelor.

               (16)

               Prezenta decizie de finanțare poate acoperi, de asemenea, plata dobânzilor pentru penalități de întârziere, în temeiul articolului 83 din Regulamentul financiar și al articolului 106 alineatul (5) din normele de aplicare.

               (17)

               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din normele de aplicare.

               (18)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se adoptă programul de lucru anual pentru punerea în aplicare a articolelor 20 și 23, a articolului 35 alineatul (2), a articolului 36 alineatul (2) și a articolului 41 din Decizia 2009/470/CE, astfel cum este prevăzut în anexele I și II.
   Programul de lucru constituie o decizie de finanțare în sensul articolului 75 din Regulamentul financiar.
   Articolul 2
   Contribuția maximă autorizată prin prezenta decizie pentru punerea în aplicare a acestui program este fixată la 5 370 000 EUR ce urmează a fi finanțată prin liniile bugetare următoare din bugetul general al Uniunii Europene pentru 2011:

               —

               linia bugetară 17040201: 5 370 000 EUR.

         Aceste credite pot acoperi, de asemenea, dobânzile datorate pentru întârzierea plății.
   Articolul 3
   Execuția bugetară a sarcinilor legate de acțiunea 1.2.1 din anexă poate fi încredințată următoarei organizații internaționale care aplică norme care oferă garanții echivalente normelor recunoscute la nivel internațional în contabilitatea, auditul, controlul intern și în procedurile sale de achiziții: Organizația Mondială pentru Sănătatea Animalelor (OIE).
   Articolul 4
   (1)   Ordonatorul de credite poate adopta orice modificări la prezenta decizie care nu se consideră semnificative în sensul articolului 90 alineatul (4) din Regulamentul (CE, Euratom) nr. 2342/2002, în conformitate cu principiul bunei gestiuni financiare și al proporționalității.
   (2)   Modificările cumulate ale creditelor alocate acțiunilor vizate de programul de lucru care nu depășesc 10 % din contribuția maximă prevăzută la articolul 2 din prezenta decizie nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul programului de lucru.
   Articolul 5
   Subvențiile pot fi acordate în absența unei cereri de propuneri către Organizația Mondială pentru Sănătatea Animalelor (OIE) și pentru organizarea primei Conferințe internaționale privind supravegherea stării de sănătate a animalelor (denumită în continuare „ICAHS”), în conformitate cu condițiile menționate în programul de activitate din anexă.

      Adoptată la Bruxelles, 1 iulie 2011.

            Pentru Comisie

         John DALLI

            Membru al Comisiei

      (1)  JO L 155, 18.6.2009, p. 30.

      (2)  JO L 357, 31.12.2002, p. 1.

      (3)  JO L 59, 5.3.2005, p. 40.

      (4)  JO L 8, 14.1.2003, p. 44.

      ANEXA I

         Decizia 2009/470/CE a Consiliului din 25 mai 2009 privind anumite cheltuieli în domeniul veterinar și, în special, articolele 20 și 23, articolul 35 alineatul (2), articolul 36 alineatul (2) și articolul 41 – Program de lucru pentru 2011
         1.1.   Introducere

         Prezentul program conține 8 măsuri de punere în aplicare pentru anul 2011. Pe baza obiectivelor stabilite în Decizia 2009/470/CE a Consiliului din 25 mai 2009 privind anumite cheltuieli în domeniul veterinar, repartiția bugetului și principalele acțiuni sunt următoarele:

                     —

                     Pentru subvenții (executate în cadrul unei gestionări comune) (1.2.1):

                                 —

                                 o contribuție financiară din partea Uniunii de maximum 660 000 EUR pentru organizarea conferințelor mondiale privind sănătatea animalelor acvatice, controlul rabiei și febra aftoasă și a seminarilor regionale privind sistemele de informare sanitară, bunăstarea animalelor și siguranța sanitară a alimentelor de origine animală în faza de producție.

                     —

                     Pentru achiziții publice (executate în cadrul unei gestionări centralizate directe) (1.3):

                                 —

                                 utilizarea unui contract-cadru pentru publicații și pentru difuzarea informațiilor cu privire la aspecte ale sănătății animale și a principiilor strategiei în materie de sănătate animală, până la o sumă maximă de 1 500 000 EUR (1.3.1);

                                 —

                                 utilizarea contractelor-cadru pentru studii, publicații și pentru difuzarea informațiilor în vederea sprijinirii strategiei în materie de sănătate animală, până la o sumă maximă de 575 000 EUR (1.3.2);

                                 —

                                 utilizarea cererilor de oferte pentru studii, publicații și pentru difuzarea informațiilor în vederea sprijinirii strategiei în materie de sănătate animală, până la o sumă maximă de 210 000 EUR (1.3.3);

                                 —

                                 utilizarea contractelor-cadru pentru a actualiza sistemul de notificare a bolilor animalelor (ADNS) prin introducerea îmbunătățirilor tehnice necesare, până la o sumă maximă de 350 000 EUR (1.3.4);

                                 —

                                 utilizarea contractelor-cadru pentru găzduirea, întreținerea și dezvoltarea sistemului informatic veterinar integrat TRACES (Sistemul de control al comerțului și de expertiză) până la o sumă maximă de 1 975 000 EUR (1.3.5);

                                 —

                                 utilizarea unui contract-cadru pentru realizarea unor studii care să permită redactarea unui raport privind situația veterinară și privind aspectul cost-eficacitate al aplicării programelor de combatere, de eradicare și de monitorizare a bolilor animale, în valoare de maximum 100 000 EUR (1.3.6).

               1.2.   Subvenții

         1.2.1.   Conferințe mondiale privind sănătatea animalelor acvatice, controlul rabiei și febra aftoasă și seminare regionale privind sistemele de informare sanitară, bunăstarea animalelor și securitatea sanitară a alimentelor de origine animală în faza de producție

         Contribuțiile fac obiectul unui acord scris.
         TEMEI JURIDIC
         Articolul 23 din Decizia 2009/470/CE a Consiliului
         LINIA BUGETARĂ
         17 04 02 01
         ENTITATEA RESPONSABILĂ CU PUNEREA ÎN APLICARE
         Organizația Mondială pentru Sănătatea Animalelor (OIE) este o organizație interguvernamentală responsabilă cu îmbunătățirea sănătății animalelor la nivel mondial. În vederea îmbunătățirii stării de sănătate a animalelor la nivel mondial și, prin urmare, în vederea reducerii riscului de boli animale în UE, este important ca abordarea UE privind sănătatea și bunăstarea animalelor să fie comunicată tuturor țărilor membre ale OIE și ca UE, cu această ocazie, să sprijine în mod activ conferințele și seminarele de formare profesională organizate de OIE pentru promovarea politicii UE privind sănătatea și bunăstarea animalelor.
         În temeiul articolului 168 alineatul (1) litera (c) din normele de aplicare, pot fi acordate subvenții sau contribuții, fără cerere de propuneri, unor organisme care dețin un monopol de facto. În calitate de organ de standardizare în temeiul acordului OMC/SPS și în calitate de organizație interguvernamentală responsabilă cu îmbunătățirea sănătății și bunăstării animalelor la nivel mondial prin punerea în aplicare a standardelor sale, Organizația Mondială pentru Sănătatea Animalelor (OIE) dispune de facto de un monopol în acest sector, prin urmare nu este necesară o cerere de propuneri pentru ca UE să contribuie la organizarea conferinței mondiale și seminarelor regionale privind sănătatea și bunăstarea animalelor.
         Comisia și OIE au semnat, la 7 iunie 2010, un acord-cadru pe termen lung care stabilește dispozițiile administrative și financiare pentru cooperarea lor (anexate la prezenta decizie) în virtutea cărora „Acordul privind contribuția Uniunii Europene la o organizație internațională” (denumit în continuare „Acordul-standard privind contribuția” sau „ASC”) se aplică programelor și acțiunilor la nivel mondial, regional și național administrate de OIE și finanțate sau cofinanțate de Uniunea Europeană.
         Acest acord-cadru a fost semnat de DG AIDCO, în numele Comisiei. O evaluare aprofundată și completă a fost efectuată anterior de către OIE pe baza unei „evaluări pe patru piloni” care a stabilit că OIE a aplicat, în materie de contabilitate, audit, control al calității și proceduri de achiziție, standarde care oferă garanții echivalente standardelor recunoscute la nivel internațional.
         OBIECTIVE DE REALIZAT ȘI REZULTATE PREVĂZUTE
         Comunicarea strategiei UE privind sănătatea și bunăstarea animalelor tuturor țărilor membre ale OIE prin promovarea politicii Uniunii privind sănătatea și bunăstarea animalelor, cu ocazia conferințelor și seminarelor de formare profesională organizate de OIE Îmbunătățirea stării de sănătate a animalelor la nivel mondial și, în consecință, reducerea riscului de boli la animale în UE.
         DESCRIEREA ȘI OBIECTIVELE MĂSURII DE PUNERE ÎN APLICARE
         În anexa II poate fi consultată o prezentare generală a diferitelor acțiuni care vor fi finanțate în temeiul acestui punct.
         PUNEREA ÎN APLICARE
         Gestiune comună
         ATRIBUȚIE DIRECTĂ: Articolul 168 alineatul (1) litera (c)
         VALOAREA INDICATIVĂ A CONTRIBUȚIEI
         660 000 EUR
         RATA MAXIMĂ POSIBILĂ DE COFINANȚARE
         Nu se aplică.
         1.3.   Achizițiile publice

         Pachetul bugetar global rezervat pentru contractele de achiziții publice în anul 2011 se ridică la 4 710 000 EUR.
         1.3.1.   Publicații și difuzare de informații pentru promovarea aspectelor legate de bunăstarea animală și a principiilor strategiei în materie de sănătate animală

         TEMEIUL JURIDIC
         Articolul 20 din Decizia 2009/470/CE
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Încheierea a cel puțin patru contracte de servicii specifice (utilizarea contractelor-cadru existente)
         OBIECTUL CONTRACTELOR PREVĂZUTE (DACĂ ESTE POSIBIL):

                     —

                     elaborarea campaniei de comunicare pentru Săptămâna veterinară a UE din 2011 pentru a promova politica Uniunii în materie de sănătate animală, inclusiv evenimente, logistică și materiale promoționale;

                     —

                     evaluarea impactului campaniilor de comunicare din perioada 2008-2010 (cuprinzând, dar nu în mod exclusiv, conferința săptămânii veterinare, campania „One Health Roadshow” și activitățile din cadrul Anului Veterinar Mondial 2011);

                     —

                     traducerea și actualizarea manualului online privind prevenirea rabiei;

                     —

                     activități preliminare de pregătire a Săptămânii veterinare a UE din 2012.

               PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Prima jumătate a anului 2011
         SUMĂ ORIENTATIVĂ PENTRU CEREREA DE OFERTE
         1 500 000 EUR
         CONTRACT SPECIFIC (DUPĂ CAZ)
         Încheierea a cel puțin patru contracte de servicii specifice în temeiul contractului-cadru de referință SANCO/2009/A1/005
         1.3.2.   Studiu pentru sprijinul politicii actuale pentru bunăstarea animalelor și întreținerea instrumentelor de comunicare actuale (contracte-cadru)

         TEMEI JURIDIC
         Articolele 20 și 23 din Decizia 2009/470/CE
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Maximum șase contracte de servicii (utilizarea unui contract-cadru)
         OBIECTUL CONTRACTELOR PREVĂZUTE (DACĂ ESTE POSIBIL):

                     (a)

                     un studiu privind bunăstarea peștilor de crescătorie;

                     (b)

                     organizarea sau organizarea în comun a maximum patru evenimente pentru promovarea standardelor UE privind bunăstarea animalelor în vederea unei mai bune puneri în aplicare în cadrul UE;

                     (c)

                     întreținerea actualelor site-uri web specifice privind bunăstarea animalelor – Farmland și Animal Welfare Education;

                     (d)

                     elaborarea de publicații privind bunăstarea animalelor.

               PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Iulie 2011
         SUMĂ ORIENTATIVĂ PENTRU CEREREA DE OFERTE
         575 000 EUR
         CONTRACTE SPECIFICE
         Încheierea a maximum cinci contracte de servicii specifice în temeiul contractului-cadru de referință SANCO/2009/A1/005, loturile 1 și 2 și încheierea unui contract de servicii specifice în temeiul contractului-cadru de referință SANCO/2008/01/055, lotul 3.
         1.3.3.   Studiu și eveniment de sprijinire a actualei politici privind bunăstarea animalelor (cereri de ofertă deschise)

         TEMEI JURIDIC
         Articolele 20 și 23 din Decizia 2009/470/CE
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Maximum două contracte de servicii (cereri de ofertă deschise).
         OBIECTUL CONTRACTELOR PREVĂZUTE (DACĂ ESTE POSIBIL):

                     (a)

                     un studiu în sprijinul raportului privind sistemele de imobilizare a bovinelor în poziții inverse sau nefirești în conformitate cu articolul 27 alineatul (2) din Regulamentul (CE) nr. 1099/2009 privind protecția animalelor în momentul uciderii;

                     (b)

                     organizarea în comun a unui eveniment de promovare a unei înțelegeri reciproce privind bunăstarea animalelor în afara UE.

               PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Iulie 2011
         SUMĂ ORIENTATIVĂ PENTRU CEREREA DE OFERTE
         210 000 EUR
         CONTRACTE SPECIFICE
         Încheierea a maximum trei cereri de ofertă deschise
         1.3.4.   Sistemul de notificare a bolilor animalelor (ADNS)

         TEMEI JURIDIC
         Articolul 35 alineatul (2) din Decizia 2009/470/CE a Consiliului
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Maximum trei contracte de servicii (utilizarea contractelor-cadru existente)
         OBIECTUL CONTRACTELOR PREVĂZUTE (DACĂ ESTE POSIBIL)
         Obiectivul acestui contract de achiziții publice este următorul:

                     (a)

                     lucrări în curs privind sistemul ADNS;

                     (b)

                     cartografiere: îmbunătățirea utilizării instrumentelor de cartografiere;

                     (c)

                     licențe și sprijin.

               PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Deja executat de DIGIT
         SUMĂ ORIENTATIVĂ PENTRU CEREREA DE OFERTE
         350 000 EUR
         CONTRACT SPECIFIC
         Încheierea a maximum trei contracte de servicii specifice (în cursul anului 2011) în temeiul contractului-cadru de referință DI 5710-5750
         1.3.5.   Găzduirea, gestionarea, întreținerea și dezvoltarea ulterioară a sistemului informatic veterinar integrat TRACES (Sistemul de control al comerțului și de expertiză)

         TEMEI JURIDIC
         Articolul 36 alineatul (2) din Decizia 2009/470/CE a Consiliului
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Mai multe contracte de servicii (utilizarea contractelor-cadru existente)
         OBIECTUL CONTRACTELOR PREVĂZUTE (DACĂ ESTE POSIBIL):

                     (a)

                     1 925 000 EUR pentru găzduirea, gestionarea și întreținerea sistemului informatic veterinar integrat TRACES (Sistemul de control al comerțului și de expertiză), suportul logistic destinat utilizatorilor TRACES, contribuția la serviciile centrale, comunicarea, site-ul internet, securitatea și achiziționarea (întreținere și sprijin) de licențe de programe informatice;

                     (b)

                     50 000 EUR pentru dezvoltarea și punerea în aplicare a unei platforme informatice pentru schimbul de informații între bazele de date naționale privind bovinele, combinată cu certificarea prin intermediul TRACES.

               PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Contracte-cadru semnate pentru toate acțiunile, cu excepția acordului administrativ cu DIGIT pentru găzduire
         SUMĂ ORIENTATIVĂ PENTRU CEREREA DE OFERTE
         1 975 000 EUR [parte din 140 de milioane EUR ESP DESIS I & II (serviciile de dezvoltare în domeniul tehnologiei informației de către DIGIT)]
         CONTRACT SPECIFIC
         Încheierea mai multor contracte de servicii specifice (în cursul primului trimestru din 2011) în contextul contractului-cadru de referință DIGIT
         1.3.6.   Realizarea de studii care să permită redactarea unui raport cu privire la situația în materie de sănătate animală și aspectul cost-eficacitate al aplicării programelor de eradicare și de monitorizare a bolilor animalelor

         TEMEI JURIDIC
         Articolul 41 din Decizia 2009/470/CE a Consiliului
         LINIA BUGETARĂ
         17 04 02 01
         NUMĂRUL ORIENTATIV ȘI TIPUL CONTRACTELOR PREVĂZUTE
         Două contracte de servicii (utilizarea contractului-cadru existent) EN JO L 313, 28.11.2009, p. 129

         OBIECTUL CONTRACTELOR PREVĂZUTE (DACĂ ESTE POSIBIL)
         Elaborarea de studii ca și contribuție la finalizarea raportului menționat la articolul 41 din Decizia 2009/470/CE
         PUNEREA ÎN APLICARE
         Centralizată directă
         CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
         Al doilea semestru al anului 2011
         SUMĂ ORIENTATIVĂ PENTRU CEREREA DE OFERTE
         100 000 EUR
         CONTRACT SPECIFIC
         Încheierea a două contracte de servicii specifice (în cursul primului trimestru din 2011) în contextul contractului-cadru de referință SANCO/2008/01/055

      ANEXA II

         Rezumat al activităților care vor fi organizate de OIE în 2011, astfel cum se menționează la punctul 1.2.1 din anexa I

                  Activitate

                  Locație

                  Date (2011)

                  1.

                  Conferințe mondiale

                  1.1.

                  Programele privind sănătatea animalelor acvatice și beneficiile acestora pentru siguranța alimentară mondială

                  Panama City
                  (Panama)

                  27-29 iunie 2011

                  1.2.

                  Controlul rabiei

                  Seoul
                  (Republica Coreea)

                  7-9 septembrie 2011

                  1.3.

                  Cea de a doua conferință internațională privind febra aftoasă: „Calea către controlul la nivel mondial”

                  Thailanda

                  Primul semestru al anului 2012

                  2.

                  Seminarii și ateliere

                  2.1.

                  Seminarul regional al Europei (Regiunea OIE) privind punctele focale naționale ale OIE pentru sistemele de informare sanitară (WAHIS/WAHID)

                  Vladimir
                  (Rusia)

                  15-17 iunie 2011

                  2.2.

                  Seminarul regional al Europei (Regiunea OIE) privind punctele focale naționale ale OIE pentru bunăstarea animalelor, în relație cu strategia privind bunăstarea animalelor pentru Europa

                  Kiev
                  (Ucraina)

                  Data urmează să fie confirmată

                  2.3.

                  Seminarul regional al Europei (Regiunea OIE) privind punctele focale naționale ale OIE pentru siguranța sanitară a alimentelor de origine animală în faza de producție

                  Italia

                  7-11 noiembrie 2011